CELEX: 62008TN0197
Language: fi
Date: 2008-05-23 00:00:00
Title: Asia T-197/08: Kanne 23.5.2008 — Polson ym. v. komissio

15.8.2008   
            
            
               FI
            
            
               Euroopan unionin virallinen lehti
            
            
               C 209/55
            
         Kanne 23.5.2008 — Polson ym. v. komissio
   (Asia T-197/08)
   (2008/C 209/100)
   Oikeudenkäyntikieli: englanti
   Asianosaiset
   
      Kantajat: Magnus Polson (Lerwick, Yhdistynyt kuningaskunta), Garry Sandison (Lerwick, Yhdistynyt kuningaskunta), Andrew Anderson (Whalsay, Yhdistynyt kuningaskunta), Ian Johnston (Lerwick, Yhdistynyt kuningaskunta) (edustajat: solicitor R. Murray ja R. Thompson, QC)
   
      Vastaaja: Euroopan yhteisöjen komissio
   Vaatimukset
   
               —
            
            
               Valtiontuesta N:o C 39/2006 (ex NN 94/2005) 13.11.2007 tehdyn komission päätöksen, joka koski Yhdistyneen kuningaskunnan uusien osakkeenomistajien järjestelmää, 1 artiklan 2 kohta sekä 3, 4 ja 5 kohta on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä olevassa asiassa kantaja vaatii 13.11.2007 tehdyn komission päätöksen 2008/166/EY valtiontuki N:o 39/2006 (ex NN 94/2005) — Yhdistyneen kuningaskunnan uusien osakkeenomistajien järjestelmä (1), osittaista kumoamista. Komissio totesi riidanalaisessa päätöksessä, että kyseinen tuki ei sovellu yhteismarkkinoille niiltä osin kuin se koskee uuden osakkuuden hankkimiseen käytetystä aluksesta tarkoitettua tukea, ja että Yhdistyneen kuningaskunnan on perittävä myönnetty tuki takaisin. Kantajat ovat kyseisen takaisinperittävän tuen tuensaajia.
   Kantajat vaativat riidanalaisen päätöksen kumoamista seuraavin perustein:
   
               —
            
            
               Komissio teki oikeudellisen virheen, kun se totesi, että kaikki maksut, jotka on tarkoitettu uuden osakkuuden hankkimiseen käytetystä aluksesta, ovat yhteismarkkinoille soveltumattomia ja ne on maksettava takaisin; kantajat katsovat, että myönnetyt tuet kuuluvat komission asetuksen 875/2007 (2) soveltamisalaan ja ne on siten katsottava yhteismarkkinoille soveltuviksi vähämerkityksisiksi tuiksi; kantajat väittävät, että riidanalaisen päätöksen 1 artiklan 2 kohdassa sekä 3–5 artiklassa päätös ulotetaan sääntöjenvastaisesti sellaisiin tuensaajiin, jotka ovat noudattaneet merkityksellisiä yhteisön suuntaviivoja.
            
         
               —
            
            
               Komissio teki oikeudellisen virheen, kun se katsoi, että kyseisten tukien takaisin periminen on neuvoston asetuksen (EY) N:o 659/1999 (3) sekä yleisten oikeusvarmuuden, luottamuksensuojan ja yhdenvertaisen kohtelun periaatteiden mukaista.
            
         
      (1)  EUVL 2008 L 55, s. 27.
   
      (2)  Euroopan yhteisön perustamissopimuksen 87 ja 88 artiklan soveltamisesta vähämerkityksiseen tukeen kalastusalalla ja asetuksen (EY) N:o 1860/2004 muuttamisesta 24.7.2007 annettu komission asetus (EY) N:o 875/2007 (EUVL L 193, s. 6).
   
      (3)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).